Rikunarita-ORG/Wikinium huggingface dataset:
# Highmark Stadium

| Highmark Stadium |
| --- |
|  |
| Rakennuksen tiedot |
| Sijainti | Orchard Park, New York |
| Koordinaatit | 42.774°N, 78.787°W |
| Rakennustyöt aloitettu | 4. huhtikuuta 1972 |
| Avattu | 17. elokuuta 1973 |
| Remontoitu | 1998, 2013 |
| Kenttä | A-Turf Titan 50 |
| Aiemmat nimet | Rich Stadium Ralph Wilson Stadium New Era Field Bills Stadium |
| Käyttäjät |
| **Amerikkalainen jalkapallo:** Buffalo Bills (NFL)
 |
| Katsojakapasiteetti |
|
71 608
 |
| Lisää rakennusartikkeleitaArkkitehtuurin teemasivulla |
| Infobox OK |

**Highmark Stadium** on stadion Orchard Parkissa, joka on osa Buffalon esikaupunkialuetta. Se on NFL-seura Buffalo Billsin kotistadion.

Stadionin rakennustyöt aloitettiin 4. huhtikuuta 1972 ja avajaiset pidettiin 17. elokuuta 1973. Stadionin alkuperäinen nimi oli **Rich Stadium**. Stadion nimettiin **Ralph Wilson Stadium**iksi vuonna 1998. Stadion sai nimen **New Era Field** paikallisen vaatealan yrityksen New Eran mukaan vuonna 2016. Vuosina 2020–2021 stadionin nimi oli **Bills Stadium**. Maaliskuussa 2021 stadion sai nykyisen nimensä Highmark Stadium.

## Lähteet
# Chad Ochocinco

| Chad Ochocinco |
| --- |
|  |
| Henkilötiedot |
| **Syntynyt** | 9. tammikuuta 1978 Miami, Florida, Yhdysvallat |
| Kansalaisuus | Yhdysvallat |
| Amerikkalaisen jalkapallon pelaaja |
| Pituus | 185 cm |
| Paino | 87 kg |
| Pelipaikka | laitahyökkääjä |
| Pelinumero | 85 |
| Pelaajaura |
| Seurat | Cincinnati Bengals New England Patriots Montreal Alouettes (CFL) |
| NFL-varaus | 36. varaus, 2. kierros, 2001 Cincinnati Bengals |
| Pääsarjaura | 2001–2012 |
| [ Muokkaa Wikidatassa ]  |
| Infobox OK |

**Chad Javon Johnson** (aik. **Ochocinco**, s. 9. tammikuuta 1978 Miami, Florida, Yhdysvallat) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan laitahyökkääjä. Johnson pelasi NFL-liigassa vuosina 2001–2012. Hänet muistetaan etenkin vuosistaan Cincinnati Bengalsissa.

## Pelaajaura

Ennen NFL-uraansa Johnson pelasi yliopistojalkapalloa Oregonin osavaltionyliopistossa. Cincinnati Bengals varasi hänet vuoden 2001 NFL Draftin toisella kierroksella, ja hän debytoi NFL:ssä kaudella 2001. Hänet on valittu kuudesti liigan Pro Bowl -tähdistöotteluun (2003, 2004, 2005, 2006, 2007, 2009) ja kahdesti liigan All-Pro-ykköstähdistöjoukkueeseen (2005, 2006). Hän johtaa muun muassa Cincinnatin kaikkien aikojen ”receptions”- ja ”receiving yards” -tilastoja. Ennen kautta 2011 Bengals myi Johnsonin New England Patriotsiin.

Johnson pelasi vain yhden kauden Patriotsissa. Hän teki kaudeksi 2012 sopimuksen Miami Dolphinsin kanssa, mutta ennen kautta tapahtuneen pahoinpitelysyytteen vuoksi Dolphins irtisanoi Johnsonin sopimuksen.

Johnson käytti NFL-uransa kahdeksan ensimmäistä vuotta syntymänimeään Johnson, mutta hän muutti sukunimensä virallisesti Ochocincoksi (espanjaa, ”kahdeksan viisi”) vuonna 2008, mikä viittaa hänen pelinumeroonsa 85. Vuonna 2012 hän muutti nimensä takaisin Johnsoniksi naimisiinmenon yhteydessä. Urheilu-uransa lisäksi hänet tunnetaan esiintymisistään tositelevisio-ohjelmissa *Dancing with the Stars* (2010) ja *Ochocinco: The Ultimate Catch* (2010) sekä videopelissä *NFL Street 3* (2006). Maaliskuussa 2011 Ochocinco kävi NFL:n työsulun aikana koeajalla jalkapalloseura Sporting Kansas Cityssä.

Johnson teki vuonna 2014 kaksivuotisen sopimuksen kanadalaisen CFL-liigan Montreal Alouettesin kanssa. Hän pelasi loukkaantumisten vuoksi rikkonaisen kauden, eikä osallistunut seuraavan kauden harjoitusleirille, minkä vuoksi Alouettes hyllytti Johnsonin koko kaudeksi, eikä tehnyt enää uutta sopimusta hänen kanssaan.

## Lähteet

## Aiheesta muualla

* Kuvia tai muita tiedostoja aiheesta Chad Ochocinco Wikimedia Commonsissa

* Chad Ochocincon sivusto (englanniksi)
* Chad Ochocincon esittely NFL:n sivustolla (englanniksi)
* Chad Ochocincon esittely Cincinnati Bengalsin sivustolla (Arkistoitu – Internet Archive) (englanniksi)
# Super Bowl 50

|  |
| --- |
| **Super Bowl 50** |
|  |
|

|  |  |
| --- | --- |
| **Denver Broncos** | **Carolina Panthers** |
| **(AFC)** | **(NFC)** |
| **24** | **10** |

|  | 1 | 2 | 3 | 4 | Yhteensä |
| --- | --- | --- | --- | --- | --- |
| **DEN** | 10 | 3 | 3 | 8 | **24** |
| **CAR** | 0 | 7 | 0 | 3 | **10** |

 |
| **Päivämäärä** | 7. helmikuuta 2016 |
| **Stadion** | Levi's Stadium, Santa Clara, Kalifornia |
| **MVP** | Von Miller (Denver) |
| **Kansallislaulun esittäjä** | Lady Gaga |
| **Teikkaus** | Joe Montana |
| **Tuomari** | Clete Blakeman |
| **Puoliaikashow** | Coldplay (yhdessä Beyoncén ja Bruno Marsin kanssa) |
| **Katsojaluku** |  |
| **Televisiointi** |
| **Kanava** |  CBS  Nelonen |
| **Selostus** |  Jim Nantz, Phil Simms, Tracy Wolfson ja Evan Washburn  Mika Laurila ja Atte Kniivilä |
|

|  |  |  |
| --- | --- | --- |
| ← **XLIX** | **Super Bowl** | **LI** → |

 |

**Super Bowl 50** oli järjestyksessään 50. Super Bowl -ottelu. Se oli NFL-liigan loppuottelu, joka pelattiin 7. helmikuuta 2016 Kalifornian Santa Clarassa. Super Bowl 50 on ensimmäinen loppuottelu jonka nimessä ei käytetä roomalaista järjestyslukua. Itse ottelu oli puolustusvoittoista, eikä kummankaan joukkueen pelinrakentaja Cam Newton ja Peyton Manning olleet parhaimmillaan. Broncos voitti ottelu 24–10. Ottelun parhaaksi pelaajaksi valittiin Broncosin puolustaja Von Miller.

## Lähteet

## Aiheesta muualla

* Kuvia tai muita tiedostoja aiheesta Super Bowl 50 Wikimedia Commonsissa
# O.co Coliseum

| O.co Coliseum |
| --- |
| The Oakland Coliseum The Coliseum |
|  Oakland Athletics pelaamassa Oakland Coliseumilla |
| Rakennuksen tiedot |
| Sijainti |  Oakland, Kalifornia |
| Avattu | 1966 |
| Omistaja | Oakland-Alameda County Coliseum Authority (Oaklandin kaupunki sekä Alamedan piirikunta) |
| Kustannukset | 25,5 milj. $ |
| Arkkitehti | Skidmore, Owings and Merrill; HTNB |
| Aiemmat nimet | Network Associates Coliseum (1998-2004) McAfee Coliseum (2004-08) Oakland-Alameda County Coliseum (2008-2011) |
| Lisää rakennusartikkeleitaArkkitehtuurin teemasivulla |
| Infobox OK |

**O.co Coliseum** (Kutsutaan usein nimillä **The Oakland Coliseum** ja **The Coliseum**) on urheilustadion Oaklandissa Alamedan piirikunnassa Kaliforniassa Yhdysvalloissa. Stadionilla pelataan baseballia, amerikkalaista jalkapalloa sekä jalkapalloa. Stadiumin nimenä oli vuodesta 1998 vuoteen 2004 **Network Associates Coliseum**. Vuodesta 2004 vuoteen 2008 stadium oli nimellä **McAfee Coliseum** ja 2008-2011 **Okland-Alameda County Coliseum**. Stadionin vieressä sijaitsee Oracle Arena, jossa mm. NBA-joukkue Golden State Warriors pelaa kotiottelunsa.

## Lähteet

NäytäLas Vegas Raiders

|  |  |
| --- | --- |
| Super Bowl -ottelut | * II
* **XI **XV **XVIII XXXVII
 |
| Stadionit | * Kezar Stadium
* Candlestick Park
* Frank Youell Field
* Los Angeles Memorial Coliseum
* O.co Coliseum
 |
| Kulttuuri | * Al Davis
* Raider Nation
* Oakland Raiderettes
* The Autumn Wind
 |
| Kaudet | 2010  |
# This Is Our House

**Wikipediassa ei ole tämän nimistä artikkelia. Voit kirjoittaa uuden artikkelin aiheesta **This Is Our House**, tai lisätä siitä artikkelitoiveen.
* Etsi termiä This Is Our House muista artikkeleista, Wikisanakirjasta, Googlesta tai muunkielisistä Wikipedioista:
	+ englanti, saksa, ranska, puola, japani, hollanti, italia, ruotsi, portugali, espanja, viro.
* Katso kaikki artikkelit tästä hakusanasta eteenpäin.
* Jos juuri loit tämän nimisen artikkelin, se ei ole ehkä vielä näkyvillä tietokannan päivittymisen hitauden vuoksi. Odota.
* Jos olet luonut artikkelin tällä nimellä, se on mahdollisesti poistettu. Voit nähdä poiston perusteen poistolokista.
# Super Bowl LI

|  |
| --- |
| **Super Bowl LI** |
|  |
|

|  |  |
| --- | --- |
| **New England Patriots** | **Atlanta Falcons** |
| **(AFC)** | **(NFC)** |
| **34** | **28** |

|  | 1 | 2 | 3 | 4 | JA | Yhteensä |
| --- | --- | --- | --- | --- | --- | --- |
| **NE** | 0 | 3 | 6 | 19 | 6 | **34** |
| **ATL** | 0 | 21 | 7 | 0 | 0 | **28** |

 |
| **Päivämäärä** | 5. helmikuuta 2017 |
| **Stadion** | NRG Stadium, Houston, Texas |
| **MVP** | Tom Brady |
| **Kansallislaulun esittäjä** | Luke Bryan |
| **Teikkaus** | George H. W. Bush |
| **Tuomari** | Carl Cheffers |
| **Puoliaikashow** | Lady Gaga |
| **Katsojaluku** | 70 807 |
| **Televisiointi** |
| **Kanava** |  Fox  Viasat Urheilu |
| **Selostus** |  Joe Buck ja Troy Aikman  Mika Laurila |
|

|  |  |  |
| --- | --- | --- |
| ← **50** | **Super Bowl** | **LII** → |

 |

**Super Bowl LI** oli järjestyksessään 51. Super Bowl -ottelu. Se on NFL-liigan loppuottelu, joka pelattiin 5. helmikuuta 2017 Texasin Houstonissa. Ottelussa kohtasivat New England Patriots ja Atlanta Falcons. Super Bowl meni ensimmäistä kertaa historiansa aikana jatkoajalle, jossa Patriots voitti Falconsin ensimmäisen hyökkäysvuoron maalilla. Ottelu päättyi 28–34. Ottelun arvokkaimmaksi pelaajaksi valittiin Patriotsin pelinrakentaja Tom Brady.

## Lähteet

## Aiheesta muualla

* Kuvia tai muita tiedostoja aiheesta Super Bowl LI Wikimedia Commonsissa
# Super Bowl XXXIX

|  |
| --- |
| **Super Bowl XXXIX** |
| Super Bowl XXXIX Logo.svg |
|

|  |  |
| --- | --- |
| **New England Patriots** | **Philadelphia Eagles** |
| **(AFC)** | **(NFC)** |
| **24** | **21** |

|  | 1 | 2 | 3 | 4 | Yhteensä |
| --- | --- | --- | --- | --- | --- |
| **NE** | 0 | 7 | 7 | 10 | **24** |
| **PHI** | 0 | 7 | 7 | 7 | **21** |

 |
| **Päivämäärä** | 6. helmikuuta 2005 |
| **Stadion** | Alltel Stadium, Jacksonville |
| **MVP** | Deion Branch, Patriots |
| **Kansallislaulun esittäjä** | Yhdysvaltain asevoimien kuorot |
| **Teikkaus** |  |
| **Tuomari** | Terry McAulay |
| **Puoliaikashow** | Paul McCartney |
| **Katsojaluku** | 78 128 |
|  |
|  |  |
|  |  |
|

|  |  |  |
| --- | --- | --- |
| ← **XXXVIII** | **Super Bowl** | **XL** → |

 |

**Super Bowl XXXIX** oli 6. helmikuuta 2005 pelattu NFL:n finaaliottelu New England Patriotsin ja Philadelphia Eaglesin välillä. Patriots voitti 24–21. Tämä on tähän mennessä ainoa Jacksonvillessä, Floridassa järjestetty Super Bowl.

Patriots oli runkosarjassa voittanut 14 ottelua ja hävinnyt kaksi. Patriotsilla oli ennen ottelua kaksi peräkkäistä NFL-mestaruutta ja heistä tuli toinen joukkue, joka voitti kolme mestaruutta neljän kauden aikana, mikä teki heistä 2000-luvun NFL-dynastian. Eagles oli voittanut runkosarjassa 13 ottelua ja hävinnyt kolme ja he pelasivat toisen kerran Super Bowlissa.

Peli pysyi tiukkana, ja kolmas neljännes päättyi 14–14-tilanteeseen. Patriots teki neljännellä neljänneksellä 10 pistettä, mukaan lukien Corey Dillonin touchdown ja Adam Vinatierin kenttämaali. Eagles vastasi Donovan McNabbin touchdown-syötöllä Greg Lewisille, mutta ei pystynyt viimeistelemään paluuta. Deion Branch valittiin Super Bowlin arvokkaimmaksi pelaajaksi.

Puoliajalla esiintyi Paul McCartney.

## Lähteet
# Määräävä markkina-asema

**Määräävä markkina-asema** tarkoittaa, että yritys tai yritysryhmä voi kilpailijoiden toimista välittämättä jotakuinkin itsenäisesti päättää hinnoistaan ja toimitusehdoistaan. Se voi vallita koko maassa tai tietyllä alueella. Määräävässä asemassa olevan ei tarvitse kiinnittää paljoakaan huomiota kilpailijoiden, tavarantoimittajien tai asiakkaiden reaktioihin. Nämä ovat usein riippuvaisia määräävässä asemassa olevasta yrityksestä. Esimerkiksi asiakkaiden on pakko ostaa tällaisen yrityksen tuotteita, joille ei ole korvaavia vaihtoehtoja.

Tyypillisiä esimerkkejä määräävässä markkina-asemassa olevista yrityksistä ovat yritykset, jotka toimivat sellaisilla markkinoilla, joilla tuotannon järjestäminen tehokkaimmin on johtanut vain yhden yrityksen toimintaan markkinoilla. Esimerkiksi monilla teleyrityksillä on määräävä markkina-asema joillakin taloudellisilla markkinoilla. Toinen esimerkki määräävän markkina-aseman omaavasta yrityksestä on oman sähkönsiirtoverkon omistava sähköyritys.

Määräävän markkina-aseman saavuttaneella yrityksellä voi olla kilpailijoita, mutta näiden asema markkinoilla on heikko. Määräävän markkina-aseman voi saavuttaa jo 20 % markkinaosuudella, riippuen kilpailijoiden määrästä ja heidän markkinaosuuksistaan. Jo yhden tuotteen toimittaja voi omata määräävän markkina-aseman markkinoilla vaikka ei itse toimittaisi tuotteita muille markkinoille, mutta niillä markkinoilla toimivat tahot ovat riippuvaisia kyseisen toimittajan tuotteista.

Määräävän markkina-aseman äärimmäinen muoto on monopoli, jossa ei ole lainkaan kilpailua tai kilpailun uhkaa. Monopolin käänteisilmiö on monopsoni, jossa markkinoita hallitsee vain yksi ostaja tai ostajaryhmä. Markkinaosuus ei yksin määritä määräävää asemaa, vaan on tarkasteltava myös yrityksen kilpailukäyttäytymistä ja markkinoiden rakennetta. Jos ostajalla on hyviä vaihtoehtoisia kauppakumppaneita, ei yhden muita suuremman yrityksen markkinoilla olo vielä merkitse määräävää asemaa. Merkki määräävästä markkina-asemasta on esimerkiksi asiakkaiden altistuminen yksipuolisiin saneluratkaisuihin.

Suomen kilpailunrajoituslaki (480/1992) kieltää määräävän markkina-aseman väärinkäytön (6 §). Seurauksena tällaisesta toiminnasta voi olla seuraamusmaksu (kilpailunrikkomismaksu), jonka määrää kilpailuviraston esityksestä markkinaoikeus (7 §). Yleisimmät kilpailuoikeudellisen aseman väärinkäyttötavat ovat monopolihinnoittelu, saalistaminen, sitominen ja syrjintä. Monopolihinnoittelussa yritys pystyy kilpailun puutteen vuoksi nostamaan hintansa kilpailtua tilannetta korkeammiksi. Saalistaminen tarkoittaa kilpailijan poissulkemista markkinoilta alihinnoittelulla ja kustannusten myöhempää peittämistä määräävän aseman avulla. Sitominen tarkoittaa, että tietty hyödyke toimitetaan vain, jos ostaja suostuu ostamaan toisenkin hyödykkeen. Syrjintä merkitsee samanlaisten asiakkaiden erilaista kohtelua. Sen äärimmäinen muoto on pidättäytyminen liikesuhteista.

## Katso myös

* Valta

## Lähteet
# Stewart vastaan Abend

Stewart vastaan Abend (engl. *Stewart v. Abend*) oli Yhdysvaltain korkeimman oikeuden vuonna 1990 antama päätös, jonka mukaan tekijänoikeuden nykyisellä omistajalla on aiempien omistajien tekemistä sopimuksista riippumaton oikeus päättää johdannaisteosten luomisesta ja käytöstä.

## Tausta

Cornell Woolrich oli kirjoittanut novellin *It Had to Be Murder* ja myynyt sen julkaisuoikeudet Popular Publications -yhtiölle, joka julkaisi tarinan vuonna 1942 *Dime Detective Magazine* -lehden helmikuun numerossa. Kolme vuotta myöhemmin Woolrich myi tarinan filmatisointioikeudet tuotantoyhtiölle ja lupautui lisäksi sopimuksella uusimaan tuotantoyhtiön saamat oikeudet, kun Yhdysvalloissa tekijänoikeuksilla tuolloin voimassa ollut 28 vuoden suoja-aika tulisi täyteen ja tekijänoikeudet täytyisi uusia.

Vuonna 1953 näyttelijä James Stewartin ja ohjaaja Alfred Hitchcockin muodostama tuotantoyhtiö Patron osti tarinan elokuvaoikeudet 10 000 dollarilla. Novellin pohjalta Hitchcock ohjasi Stewartin tähdittämän *Takaikkuna*-elokuvan, joka ilmestyi 1954.

Woolrich kuoli vuonna 1968 ennen 28-vuotisen suoja-ajan umpeutumista, ja hänen kirjallinen perintönsä siirtyi hänen testamenttinsa toimeenpanijan, Chase Manhattan -pankin hallintaan. Chase myi *It Had to Be Murderin* filmatisointioikeudet 650 dollarilla edelleen kirjallisuusagentti Sheldon Abendille.

Abend ei suostunut noudattamaan Woolrichin tekemää sopimusta filmatisointioikeuksien uusimisesta. Kun *Takaikkuna* esitettiin televisiossa, Abend haastoi Stewartin oikeuteen.

## Päätöksen aihe

Tuomioistuimen tuli ratkaista, rikkoiko laillisen johdannaisteoksen omistaja alkuperäisteoksen oikeuksien nykyisen omistajan tekijänoikeuksia, kun johdannaisteoksen esille saattamista jatkettiin alkuperäisteoksen suoja-ajan päätyttyä.

## Päätös

Teoksen oikeuksia koskeva päätäntävalta palaa suoja-ajan päätyttyä alkuperäiselle tekijälle tai tämän oikeuksien nykyiselle haltijalle. Näin turvataan alkuperäisoikeuksien omistajan mahdollisuus lunastaa teokselle ennalta arvaamatta muodostuva arvo.

## Päätöksen seuraus

Sopimus oikeuksien uusinnasta oli tekijän lupaus, joka tekijän kuoltua jäi lunastamatta; tekijän seuraajalla oli oikeus estää johdannaisteoksen käyttö.

## Lähteet

* Chris Peloso: Stewart v. Abend, 495 U.S. 207 (1999) *Law School Case Briefs*. Arkistoitu 21.5.2011. Viitattu 29.10.2012. (englanniksi)
# Fletcher vastaan Peck

**Fletcher vastaan Peck** (engl. *Fletcher v. Peck*) on Yhdysvaltain korkeimman oikeuden vuonna 1810 antama päätös, joka toimii ennakkotapauksena korkeimman oikeuden oikeudelle kumota osavaltioiden lakeja Yhdysvaltain perustuslain vastaisina.

Kyseessä oli vuonna 1795 tehty maakauppa, jossa georgialaiset kansanedustajat myivät 35 miljoonaa eekkeriä (noin 140 000 km²) maata yksityisille ostajille, jotka myivät maata edelleen. Alkuperäinen kauppahinta oli 1,5 senttiä eekkeriltä. Kyseessä oli Yazoo-nimellä tunnettu alue, joka oli nykyisten Alabaman ja Mississippin alueilla. Kävi ilmi, että suurin osa kaupan puolesta äänestäneistä edustajista oli lahjottu, ja seuraavana vuonna osavaltion uusi parlamentti sääti lain, jolla kauppa kumottiin. John Peck oli ostanut kyseessä olevaa maata kolmannelta osapuolelta ja myynyt sitä edelleen Robert Fletcherille sillä lupauksella, että vuoden 1796 laki ei koskenut maata. Näin ei kuitenkaan ollut, ja Fletcher haastoi Peckin oikeuteen. Liittovaltion tuomioistuin päätti tapauksen Peckin hyväksi, jolloin Fletcher valitti siitä korkeimpaan oikeuteen.

Oikeus päätti äänin 4–1 (tuomareita oli seitsemän, joista kaksi ei osallistunut tapauksen käsittelyyn), että kaupan mitätöinyt laki oli vastoin perustuslain sopimuspykälää (*Contract Clause*), ja se kumottiin. Vaikka alkuperäiseen kauppaan oli liittynyt korruptiota, olivat Peckin tekemät kaksi kauppaa laillisia. Oikeuden lausunnon kirjoittaneen oikeuden puheenjohtajan John Marshallin mukaan oikea tapa puuttua korruptioon oli äänestäminen, ja tapauksessa oli kyse vain omistusoikeudesta, johon ei voitu puuttua lainsäädännöllä.

## Lähteet

* Hall, Kermit L. & Ely, Jr., James W. & Grossman, Joel B.: *The Oxford Companion to the Supreme Court of the United States*.  Oxford University Press, 2005.  ISBN 9780195176612

### Viitteet

## Aiheesta muualla

* Chief Justice John Marshall: Fletcher v. Peck, 10 U.S. (6 Cranch) 87, 3 L. Ed. 162 (Arkistoitu)  February Term, 1810. The University of Tulsa:  Supreme Court of the United States. Viitattu 11.11.2009. (englanniksi)
# John Barrasso

John Barrasso
**John Anthony Barrasso** (s. 21. heinäkuuta 1952 Reading, Pennsylvania) on yhdysvaltalainen republikaanipuolueen poliitikko ja Wyomingin osavaltion senaattori vuodesta 2007.

Barrasso pyrki ehdokkaaksi senaattiin jo vuonna 1996 mutta hävisi esivaalin Mike Enzille. Barrasso valittiin kuitenkin osavaltion senaattiin vuosina 2002 ja 2006. Hänet nimitettiin Craig L. Thomasin seuraajaksi Yhdysvaltain senaattiin tämän kuoltua leukemiaan kesäkuussa 2007. Vuonna 2008 hänet valittiin vaaleilla suorittamaan kausi loppuun. Hänet valittiin ensimmäiselle kokonaiselle kaudelle vuonna 2012.

Koulutukseltaan Barrasso on lääkäri. Hän valmistui Georgetownin yliopistosta vuonna 1978. Ennen poliitikon uraansa hän toimi pitkään terveydenhuollossa.

Barrassolla on entisen vaimonsa Linda Nixin kanssa lapset Peter ja Emma. Hän asuu nykyisen vaimonsa Bobbi Brownin kanssa Casparissa. Hän on presbyteeri.

## Lähteet

## Aiheesta muualla

* Barrasson virallinen sivusto
# Yhdysvaltain senaatin vaalit 2024

Yhdysvaltain senaatin vaalit 2024|

---

 |
|

|  |
| --- |
| **5. marraskuuta 2024** |

 |
|

|  |
| --- |
|

---

 |
| 100 paikkaa senaatissa, joista 34:stä käydään vaalit 51 paikkaa tarvitaan enemmistöön |
|   | Ensimmäinen puolue | Toinen puolue | Kolmas puolue |
|   |  |  |  |
| Johtaja | Mitch McConnell | Chuck Schumer |  |
| Puolue | Republikaanit | Demokraatit | Sitoutumattomat |
| Paikkoja ennen | 49 | 47 | 4 |
| Paikkoja jälkeen | 53 | 45 | 2 |
| Paikkojen muutos |  4 |  2 |  2 |

 |
|

---

 |
|   Säilyi demokraateilla
  Siirtyi demokraateille
  Säilyi republikaaneilla
  Siirtyi republikaaneille
  Säilyi sitoutumattomilla |

**Yhdysvaltain senaatin vuoden 2024 vaalit** järjestettiin 5. marraskuuta ja vaaleissa valittiin 34 senaattoria Yhdysvaltain senaattiin, jossa on yhteensä 100 senaattoria. Vuoden 2022 vaalien jälkeen demokraateilla ja heidän kanssaan yhteistyötä tekevillä sitoutumattomilla edustajilla oli yhteensä 51 paikkaa. Kesällä 2024 Joe Manchin ilmoitti eroavansa demokraattisesta puolueesta ja rekisteröityvänsä sitoutumattomaksi. Manchinin lisäksi demokraattien kanssa yhteistyötä on tehnyt kolme muuta sitoutumatonta senaattoria (Bernie Sanders, Angus King ja Kyrsten Sinema). Puolueeseen kuuluvia demokraatteja oli ennen vaaleja senaatissa 47.

Republikaanit voittivat enemmistön senaattiin. Demokraatit onnistuivat säilyttämään senaatin paikat Arizonassa, Michiganissa, Nevadassa ja Wisconsinissa, joissa Donald Trump voitti samaan aikaan järjestetyissä presidentinvaaleissa, kun taas Pennsylvaniassa senaatin paikka siirtyi republikaaneille.

Senaatin republikaaniryhmän johtaja Mitch McConnell ilmoitti helmikuussa 2024 luopuvansa republikaaniryhmän johtajuudesta vaalien jälkeen. 13. marraskuuta hänen seuraajakseen valittiin John Thune, joka aloitti republikaaniryhmän johtajana seuraavan senaatin aloittaessa toimikautensa tammikuussa 2025.

## Vaalijärjestelmä ja äänioikeus

Senaattorin tulee olla vähintään 30-vuotias, edustamansa osavaltion asukas, joka on ollut Yhdysvaltain kansalainen vähintään 9 vuotta ennen valintaansa. Senaattorin toimikausi on kuusi vuotta ja vaalit järjestetään porrastetusti siten, että vain kolmannes senaattoreista vaihtuu kahden vuoden välein pidettävissä vaaleissa.

Äänioikeus vaaleissa määräytyy kotiosavaltion lakien mukaan, mutta joka tapauksessa henkilön tulee olla viimeistään vaalipäivänä vähintään 18-vuotias Yhdysvaltain kansalainen. Osavaltiosta riippuen äänestäjän tulee myös:

* olla asunut tietyn aikaa osavaltion alueella
* olla rekisteröitynyt äänestäjäksi osavaltionsa vaaliviranomaisen kautta

## Huomautukset

## Lähteet
# Yhdysvaltain perustuslain 17. lisäys

| Yhdysvaltain perustuslain 17. lisäys |
| --- |
|  17. lisäys |
| Status | ratifioitu |
| Keskeinen sisältö | Yhdysvaltain senaatin senaattorit on valittava suoralla kansanvaalilla |
| Hyväksytty kongressissa | 13. toukokuuta 1912 |
| Ratifioitu | 8. huhtikuuta 1913 |
|

|  |  |  |
| --- | --- | --- |
|  |  |  |
| ← 16. lisäys | **Yhdysvaltain perustuslain** lisäykset | 18. lisäys → |

 |
| Infobox OK |

**Yhdysvaltain perustuslain 17. lisäys** (engl. *Seventeenth Amendment to the United States Constitution*) on Yhdysvaltain perustuslakiin tehty lisäys. Se hyväksyttiin kongressissa 13. toukokuuta 1912 ja ratifioitiin 8. huhtikuuta 1913. Lisäyksen mukaan Yhdysvaltain senaatin jäsenet on valittava kansanvaaleilla.

17. lisäys muutti perustuslain ensimmäisen artiklan kolmatta pykälää. Alkuperäisen pykälän mukaan senaattoreiden valinta oli osavaltioiden lainsäädäntöelinten tehtävä: *The Senate of the United States shall be composed of two Senators from each state, chosen by the legislature thereof for six Years; and each Senator shall have one Vote.* Lisäyksen ratifioinnin myötä sana *legislature*, "lainsäädäntöelin", korvattiin sanalla *people*, "kansa".

## Lähteet

NäytäYhdysvaltain perustuslaki

|  |  |
| --- | --- |
| Säätäminen | Perustuslaillinen konventti (1787) |
| Lisäykset | * 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20
* 21
* 22
* 23
* 24
* 25
* 26
* 27
 |
| Muuta | * Bill of Rights
* Reconstruction Amendments
 |
| Ratifioimattomat lisäysehdotukset | * Article the First
* Titles of Nobility Amendment
* Corwin Amendment
* Child Labor Amendment
* Equal Rights Amendment
* District of Columbia Voting Rights Amendment
 |